जनकपुरमे वजेट अबैत अछि मुदा जाहि रुपमे एकर सदुपयोग होएबाक चाही से नहिभऽ रहल दुःख व्यक्त करैत ओ कहलन्हि जनकपुरकेँ यथास्थिति सँ उपर उठाबहे पड़त ।
 मैथिलीक विकासमे रामानन्द युवा क्लबक महत्वपूर्ण योगदान रहल चर्चा करैत एमाले नेता झा कहलन्हि मैथिलीक विकासक लेल सेहो अभियान चलाबए पड़त ।
 समारोहमे मैथिलीक बरिष्ठ साहित्यकार डा. राजेन्द्र विमल मिथिला मैथिलीक अभियानमे युवासभकेँ सक्रियताक प्रशंसा कएलन्हि । ओ मिथिला मैथिलीक हरेक क्षेत्रमे काज करय लेल युवासभकेँ आह्वान सेहो कएलन्हि ।
 नेकपा एमालेक वैकल्पिक केन्द्रीय सदस्य श्रीप्रसाद साह जनकपुरकेँ विकासक लेल राजनीतिक कर्मी आ युवा क्लव स्थानीयवासी सभकेँ मिल कऽ काज करयकेँ आवश्यकता उपर जोड़ देलन्हि। जनकपुरक विकास नहि भेल बात चर्चा होएब सम्पूर्ण जनकपुरवासीक लेल लाजक विषय रहल हुनक कथन छल।
 रामानन्द युवाक्लवक अध्यक्ष नवीन कुमार मिश्रक अध्यक्षतामे भेल ओ समारोहमे सरस्वती राज नारायण प्रतिष्ठान पुरस्कार छनोट समितिक संयोजक राजेन्द्र झा, बरिष्ठ साहित्यकार डा. रेवती रमण लाल, वरिष्ठ पत्रकार राजेश्वर नेपाली, मानव अधिकारवादी विजय दत्त, मैथिली विभागक विभागाध्यक्ष परमेश्वर कापड़ि, पुरस्कृत वि एन पटेल , रामनन्द युवा क्लवक पूर्व अध्यक्ष अशोक दत्त, नेपालप्रेस युनियन जनकपुर अञ्चल इन्चार्ज श्रीनारायण साह, पत्रकार अजय झा सहितकवक्तासभ वाजल छलथि।
 (रिर्पोट : सुजीत कुमार झा )